als_Latn dik_Latn sna_Latn
Trump ndonëse në të gjithë botën ka shumë persona që nuk e preferojnë aspak, ka edhe persona që jo vetëm që e duan, por edhe për nder të tij i vendosin objekteve, fshateve apo rrugëve emrin e tij.
Në Nju Jork është kulla “Trump”, apo hotelet “Trump”, plot luks. Pas Kamzës në Shqipëri, tani në Indi një fshati do të marrë emrin e presidentit të SHBA-ve. Marora, një komunë e varfër dhe rurale e shtetit të Hariana (veri) pranë Nju Delhit, ndryshoi emrin në “Fshati Trump” për nder të presidentit amerikan, disa ditë para vizitës së kryeministrit indian Narendra Modi në SHBA.
Një poster gjigant që njofton “Mirëseerdhët në fshatin Trump”, i zbukuruar me një foto të miliarderit amerikan duke buzëqeshur, ndodhet në hyrje të fshatit.
Rrethuar me lule, posterat e banorit të Shtëpisë së Bardhë ndodheshin të vendosura kudo në këtë fshat me rreth 20 shtëpi prej balte.
Ndonëse ceremonia e ndryshimit të emrit u drejtua nga krerët e komunitetit dhe një OJQ indiane, emri “Trump” nuk ka asgjë zyrtare. Qeveria lokale nuk është shprehur për këtë çështje.
als_Latn als_Latn als_Latn als_Latn als_Latn